16.12.2014
Ҧхынҷкәын 16, 2014 ш., Аҟәа. Аҧсны Ахада Рауль Ҳаџьымба далахәын Арсени Константин-иҧа Ҳашба игәалашәара иазкыз аконференциа.
Аконференциа мҩаҧысуан Д.И. Гәлиа ихьӡ зху Аҧсуаҭҵааратә институт аконференц-зал аҟны, иагьазкын иналукааша абызшәадырҩы, аҧсуаҭҵааҩы, Аҧснытәи атәылаҿацәҭҵаара аинститут актәи адиректор Арсени Ҳашба110 шықәсаихыҵра. Аконференциа аҳәаа иҭагӡаны имҩаҧысит иеиҭаҭыжьыз 1935 шықәсазтәи “Аҧсуа лакәқәа” реизга ацәыргара. Раҧхьаӡакәны ари ашәҟәы ҭыжьын раҧхьатәи аҧсуа бызшәадырҩцәа А.К. Ҳашбеи В.И.Кәыкбеи рзеиҧш редақицала. Аконференциа иалахәын Аҧсны аҵарауаа, ауаажәларра рхаҭарнакцәа.